text: Razzia hos tatovører
  23 maj 2012 kl. 12.02
  Mange tatovører overholder ikke reglerne, afslørede en razzia i går.
  Ni tatovør-forretninger fik i går undersøgt deres forhold af politi og Skat.
  Butikkerne lå fra Fredericia i syd til Skanderborg i nord.
  To levede op til reglerne - de øvrige havde alle problemer, skriver Vejle Amts Folkeblad:
  Fem havde rod i kasseregistreringen, to benyttede udenlandsk arbejdskraft, og fire havde medarbejdere, der tilsyneladende arbejdede ulønnet.
  Hos to tatovører blev der fundet narkotika.
  